

**Шығарылған елі бойынша акциздер салуға жатқызылатын импортталатын тауарлардың қосымша тізбесін бекіту туралы**

Қазақстан Республикасының Экономика және бюджеттік жоспарлау министрінің 2014 жылғы 25 шілдедегі № 208 бұйрығы. Қазақстан Республикасы Әділет министрлігінде 2014 жылы 1 тамызда № 9660 тіркелді

      «Салық және бюджетке төленетін басқа да міндетті төлемдер туралы» (Салық Кодексі) 2008 жылғы 10 желтоқсандағы Қазақстан Республикасы Кодексінің 279-бабына және Қазақстан Республикасы Үкіметінің 2014 жылғы 19 мамырдағы № 507 қаулысымен бекітілген Шығарылған елі бойынша акциздер салуға жатқызылатын импортталатын тауарлардың қосымша тізбесін айқындау қағидаларының 10-тармағына сәйкес **БҰЙЫРАМЫН:**

      1. Қоса беріліп отырған шығарылған елі бойынша акциздер салуға жатқызылатын импортталатын тауарлардың қосымша тізбесі бекітілсін.

      2. Сыртқы сауда қызметін дамыту департаменті (Ә.Н. Әлімбетова) заңнамада белгіленген тәртіппен:

      1) осы бұйрықтың Қазақстан Республикасы Әділет министрлігінде мемлекеттік тіркелуін;

      2) осы бұйрықтың Қазақстан Республикасы Әділет министрлігінде мемлекеттік тіркелуінен кейін күнтізбелік он күн ішінде бұқаралық ақпарат құралдарында және «Әділет» ақпараттық-құқықтық жүйесінде ресми жариялануға жіберілуін;

      3) осы бұйрықты Қазақстан Республикасы Экономика және бюджеттік жоспарлау министрлігінің интернет-ресурсында орналастыруды қамтамасыз етсін.

      3. Осы бұйрықтың орындалуын бақылау Қазақстан Республикасы Экономика және бюджеттік жоспарлау вице-министрі Т.М. Жақсылықовқа жүктелсін.

      4. Осы бұйрық мемлекеттік тіркелген күннен бастап қолданысқа енгізіледі және ресми жариялануы тиіс.

*Министр                                        Е. Досаев*

Қазақстан Республикасы

Экономика және бюджеттік жоспарлау

министрінің

2014 жылғы 25 шілдеде

№ 208 бұйрығымен

бекітілген

 **Шығарылған елі бойынша акциздер салуға жатқызылған**
**импортталатын тауарлардың қосымша тізбесі**

|  |
| --- |
| Өзбекстан Республикасынан импортталатын тауарлар |
| р/с № | Сыртқы экономикалық қызметтің тауар номенклатурасының коды | Тауардың атауы |
| 1 | 2 | 3 |
| 1 | 8703 21 1099 | Ұшқынмен тұтанатын және қайталап түсетін қозғалысты іштен жану қозғалтқышы бар, қозғалтқыш цилиндрлерінің жұмыс көлемі 1000 текше сантиметрден аспайтын көлік құралдары |
| 2 | 8703 22 1099 | Ұшқынмен тұтанатын және қайталап түсетін қозғалысты іштен жану қозғалтқышы бар, қозғалтқыш цилиндрлерінің жұмыс көлемі 1000 текше сантиметрден астам, бірақ 1500 текше сантиметрден аспайтын көлік құралдары |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК